สวัสดีครับ ผมไม่มีอาการไอ แต่ผมกลืนน้ำลายเจ็บคอที่ที่หนึ่ง ที่อยู่ในคอลึกข้างขวาเสมหะมีเลือดปนครับ จะเจ็บมากคือหลังตื่นนอนและไปแปลงฟัน เอาฟักบัวฉีดเข้าในปากไปโดนตรงที่เจ็บรู้สึกเหมือนมีแผลผมทานฟ้าทลายโจรอยู่ครับตอนนี้
สวัสดีค่ะ thanakorn,อาการเจ็บคอ อาจเกิดจากสาเหตุ เช่น1.ไข้หวัด แต่นอกจากอาการเจ็บคอ ก็มักมีอาการไอ ปวดศีรษะ ปวดเมื่อยตามตัว มีไข้ มีเสมหะ มีน้ำมูก เป็นต้น2. คอหอยอักเสบ มักจะมีไข้สูง หนาวสั่น ปวดหัว ปวดเมื่อยตัว คลื่นไส้ คอแดง เจ็บคอ กลืนลำบาก คลื่นไส้ อาเจียน มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต3. ทอนซิลอักเสบ (Tonsillitis) มักจะมีอาการเจ็บคอมากจนกลืนน้ำและอาหารได้ลำบาก คลื่นไส้ อาเจียน มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก ต่อมทอนซิลทั้งสองข้างจะบวมโต สีแดงจัด มีจุดหนองติดอยู่บนทอนซิลนอกจากนี้อาการเจ็บคอ อาจเกิดจากสาเหตุอื่นๆ ที่ไม่ใช่การติดเชื้อ เช่น- มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เศษพลาสติก เป็นต้น- มีแผลร้อนในตรงคอหอย- ภูมิแพ้ แต่มักมีอาการน้ำมูกไหลเป็นหลัก เมื่อน้ำมูกที่หลังคอสะสมจนมากเกินไปจึงทำให้เกิดการระคายเคืองต่อคอ ทำให้เจ็บได้- อากาศแห้ง นอกจากนี้ การหายใจทางปากก็ทำให้คอแห้งและเกิดอาการเจ็บได้- การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆ- การดื่มแอลกอฮอล์ การกินอาหารเผ็ด หรือรสจัดไป- การใช้เสียงมากเกินไป การตะโกนหรือพูดคุยติดต่อเป็นเวลานาน- โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้- มีนิ่วในทอนซิล จะเห็นจุดหรือก้อนสีขาวที่ทอนซิล อาจทำให้มีกลิ่นปากด้วย- มีก้อนเนื้องอก หรือมะเร็งในลำคอ ลิ้น หรือกล่องเสียง แต่มักมีอาการอื่นๆ ร่วม เช่น เสียงแหบ มีก้อนที่ลำคอ กลืนลำบาก มีเลือดในน้ำลายหรือเสมหะ เป็นต้นสำหรับการใช้ฝักบัวฉีดเข้าไปในปากและลำคอนั้น ไม่แนะนำให้ทำ เพราะอาจทำให้เนื้อเยื่อเกิดการบาดเจ็บ และทำให้มีเลือดออกได้ค่ะหากไม่มีไข้ ไม่ไอ ไม่มีน้ำมูก ก็ไม่น่าเกิดจากการติดเชื้อ แนะนำควรสังเกตอาการไปก่อน ในเบื้องต้น ให้พยายามดื่มน้ำเปล่ามากๆ งดน้ำเย็น ไม่ทานอาหารรสจัด ไม่ทานอาหารที่ร้อนไป งดสูบบุหรี่และดื่มแอลกอฮอล์ บ้วนปากล้างลำคอด้วยน้ำเกลือ งดการใช้เสียงดัง หรือพูดมากไป หากอาการไม่ดีขึ้น เจ็บคอมากขึ้น หรือมีเสมหะที่มีเลือดปนเยอะ ก็ควรไปพบแพทย์เพื่อตรวจรักษาค่ะ